હિંમતનગરમાં ટુ વ્હીલર લઇને ઘરેથી નીકળેલા જવેલર્સના વેપારીને મારૂતિવાનના ચાલકે ટક્કર મારતાં તેમનું મોત થયું હતું. અકસ્માતની ઘટના અંગે પ્રાપ્ત વિગત અનુસાર હિંમતનગરમાં જવેલર્સનો શોરૂમ ધરાવતા અંબાલાલભાઇ સોની બુધવારે સવારે પોતાના ઘરેથી દુકાન તરફ આવવા નીકળ્યા હતા તે દરમિયાન ખેડતસીયા રોડ પર આવેલા પેટ્રોલપંપ નજીકથી પસાર થતી મારૂતીવાન નં.જીજે.૨.એપી.૬૫૮૧ અને જવેલર્સના મોપેડ વાહન નં.જીજે.૦૯.સીએસ.૮૦૦૧ વચ્ચે ગંભીર અકસ્માત સર્જાયો હતો. જેમાં જવેલર્સ અંબાલાલભાઇ સોનીને શરીરે ગંભીર ઇજાઓ પહોંચતા તેમને તાત્કાલિક શહેરની ખાનગી હોસ્પિટલમાં સારવાર અર્થે લઇ જવાયા હતા, જયાં સારવાર દરમિયાન જ અંબાલાલભાઇ સોનીનું કરૂણ મોત નિપજયુ હતું.